Teenkanting teen NGV neem toeFoto: Demokratiese Alliansie/Facebook Die DA het Maandag 87 000 besware teen die beplande wetgewing rakende die Nasionale Gesondheidsversekering (NGV) ingedien. Dié besware is ingewin tydens ŉ aanlyn petisie en dit is Maandag, saam met hul eie kommentaar op die wetsontwerp, by die parlement ingedien. Die DA het 25 redes geïdentifiseer waarom die NGV tot mislukking gedoem is, wat in vyf kategorieë ingedeel is: Maroela Media het Sondag berig dat die ware instellingskoste van die NGV in die omgewing van R226,9 miljard sal wees, wat onbekostigbaar is, selfs indien die ekonomie teen ŉ hoogs optimistiese koers van 2% per jaar tot 2025-’26 groei. Dit volgens ŉ omvattende verslag wat Dinsdag by die parlementêre portefeuljekomitee oor gesondheid ingedien word. “Dit wil voorkom asof die NGV aan geen kostevoordeelontleding onderwerp is deur die nasionale tesourie of die departement van gesondheid nie,” bevind die verslag. Op grond van dié bevindings, maak Solidariteit Dinsdag stappe in sy veldtog teen die inwerkingstelling van die wetsontwerp bekend.